BSE
సంవత్‌2072లో మిడ్‌క్యాప్‌లదే హవా!
ముంబై, అక్టోబరు 29: దీపావళి నుంచి మళ్లీ వచ్చే దీపావళి వరకూ జరిగే ట్రేడింగ్‌ను సమ్‌వాట్‌గా పిలుచుకునే ఈక్విటీ ఇన్వెస్టర్లు గడచిన సంవాట్‌ 2072లో చూస్తే మిడ్‌క్యాప్‌ స్టాక్‌ కంపెనీలు భారీ లాభాలతో ముగిసాయి. అదేసమయంలో మరికొన్ని మిడ్‌క్యాప్స్‌ మాత్రం క్షీణిం చాయి. ఏడాది కాలంలో రెట్టింపు లాభాలను పంచిన మిడ్‌క్యాప్స్‌ను తీసుకుంటే గోల్డ్‌ఫైనాన్సింగ్‌ సంస్థ మణప్పురం, విద్యుత్‌ అప్లయెన్సెస్‌ వీగార్డు, ఆటో విడిభాగాల కంపెనీ సుందరం ఫాజనర్స్‌, దాల్మియా భారత్‌, ఎడిల్విసిస్‌ ఫైనాన్షియల్‌, మైక్రోఫైనాన్స్‌సంస్థ భారత్‌ ఫైనాన్షి యల్స్‌ ప్రస్తావించుకోవచ్చు. బిఎస్‌ఇ మిడ్‌క్యాప్‌ సూచీకి ప్రాతినిధ్యం వహించే 261 షేర్లలో 177వరకూ గత 11నెలల్లో లాభాలు పంచుతూ వస్తున్నాయి. 84 కంపెనీల షేర్లు మాత్రం నష్టాల్లో మునిగాయి. ఆర్థిక రికవరీపై ఆశలు, ఏడవ వేతనసంఘం సిఫారసులతో డిమాండ్‌ పుంజుకోనుందన్న అంచనాలు సాధారణ సగటు వర్షపాతం వంటి అం శాలు పలు మిడ్‌క్యాప్‌ కంపెనీలకు మద్దతునిచ్చాయి. వస్తుసేవల పన్ను బిల్లు ఆమోదం కూడా కొన్ని సంస్థలకు బలాన్నిచ్చినట్లు వివరిం చారు. అయితే ఇదే సమయంలో ఎగుమతులపై ఆధారపడే కొన్ని మిడ్‌క్యాప్‌ కంపెనీలు డిమాండ్‌ మందగించడంతో దెబ్బతిన్నట్లు తెలి పారు. యూర్ప్‌ నుంచి డిమాండ్‌ తగ్గడంతో కొన్ని మిడ్‌క్యాప్‌లు దెబ్బ తిన్నాయి. డిమాండ్‌ తగ్గడం వల్లనే మైండ్‌ట్రీ వెనుకంజవేస్తున్నట్లు తెలుస్తోంది. మరో పక్క నియంత్రణ సంస్థల హెచ్చరికల కారణంగా వొకార్డ్‌ వంటి కంపెనీల పనితీరు ప్రభావితం అయింది. రుణభారం కారణంగా సుజ్లాన్‌ఎనర్జీ వంటిసంస్థలు కుదేలయ్యాయి. గత దీపావళి నుంచి మిడ్‌క్యాప్స్‌లో మణప్పురం, దాల్మియాభారత్‌, బయోకాన్‌, ఎడిల్విసిస్‌, సుందరం ఫాజనర్స్‌, వీగార్డ్‌, భారత్‌ఫైనాన్షియల్‌ ఇంక్లూ జన్‌ రెట్టింపులాభాలు ఆర్జిస్తే రిసా ఇంటర్నేషనల్‌ 73శాతం పతనం అయింది. ఇదే బాటలో వొకార్డు 42శాతం, జస్ట్‌డయల్‌ 73శాతం, మైండ్‌ట్రీ 36శాతం, డెన్‌నెట్‌వర్క్స్‌ 36శాతం, సుజ్లాన్‌ ఎనర్జీ 33 శాతం చొప్పున దిగజారాయి. వీటితోపాటు చూస్తే సుమారు 30 కంపెనీల స్మాల్‌క్యాప్‌ కంపెనీల స్టాక్స్‌ ర్యాలీతీసాయి. గడచిన ఏడాది కాలం నుంచి అంటే సంవత్‌ 2072 నుంచి ఈ దీపావళి ముందు నాలుగు రోజులవరకూ చూస్తే లాభాలపంట పండించాయి. ప్రికాల్‌ 276శాతం, బోరోసిల్‌ 254శాతం, ఓరియంట్‌పేపర్‌ 246శాతం, బోడాల్‌ కెమికల్స్‌ 244శాతం, నర్మద 221శాతం అట్లాంటా 152 శాతం ఉన్నాయి. వాటిలో కొన్ని కంపెనీలు గతఏడాది నవంబరు 11 నుంచి అక్టోబరు 25వవరకూ మంచి లాభాలనిచ్చాయి. స్మాల్‌క్యాప్స్‌ లో సానుకూలరిటర్నులే ఎక్కువగాఉన్నాయి. 169 కంపెనీలు మాత్రం ప్రతికూల రిటర్నులు ఇచ్చాయి. మొత్తంగా 300స్టాక్స్‌ లాభాలు పం డించాయి. ఇక ఇపుడు 2073 సంవత్‌లో మిడ్‌క్యాప్‌ ఆకర్షణీయంగా కనిపిస్తున్నాయి. ఆర్థికవృద్ధి కంపెనీల ఫలితాలు ఆశాజనకంగా రావ డంతో ఇదేతీరు లాభాల్లో కనిపిస్తుందని నిపుణుల అంచనా. ఎప్పటి నుంచో పనితీరు సక్రమంగాలేని బ్రేక్‌ ఔట్‌కు దగ్గరగా ఉన్న మేజర్‌ కంపెనీలషేర్లకు ఇపుడు డిమాండ్‌ పెరిగింది. వచ్చే ఏడాది అభివృద్ధి రేటులో కూడా మార్పులు ఉంటాయి. బెంచ్‌మార్క్‌ సూచీల్లోనే వచ్చే ఏడాదినాటికి 10-15శాతం వృద్ధి ఉండవచ్చని ంచనా. మౌలికవనరుల రంగంలో వృద్ధి నిలకడగా ఉంటుంది.దీనివల్ల ఆర్ధికరంగా మొత్తంగా చూస్తే మెరుగుపడుతుందని అంచనా. స్మాల్‌క్యాప్‌; మిడ్‌క్యాప్‌రం గంలోని షేర్లు పనితీరు మెరుగుపడుతుందని, తక్కువ రేట్లకే రుణం లభిస్తున్నందువల్ల భారత్‌లో పెట్టుబడులు పెట్టేందుకుకానీ వ్యాపారం చేసేందుకుకానీ అనువైన వాతావరణం సృష్టించినట్లు ఇన్వెస్టర్ల అంచ నా. ఇదేరకమైన పరిస్థితి 2003-07లో ఉంది. అప్పటివరకూ 3.8 శాతం ఉన్న స్థూల దేశీయోత్పత్తి 2005-06 నాటికి 9శాతానికి చేరిం ది. ఈ వ్యవధిలోనే భారత్‌ సంఘటిత వార్షిక వృద్దిరేటు కూడా 27 శాతంగా నమోదయింది. ప్రస్తుత పరిస్థితులు అదేవిధంగా ఉన్నందున మిడ్‌క్యాప్‌, స్మాల్‌క్యాప్‌ కంపెనీల్లో ర్యాలీ కొనసాగుతుందని అంచనా